Berlingske Tidende, 1834-11-27
Portugal. Lissabon, den 4de November. - Det store Spørgsmaal om Lovmæssigheden af Hertug Palmellas Udnævnelse til Ministerraadets Præsident, uden en egen Portefenille, kom til Beraadslaaning den 31te f. M. De eneste Taler, der fortjene at omtales, vare af de Herrer J. A. Magalhaes og Ministeren Freire paa den ene, og af Mouzinho da Selveira og Luiz Rebello paa den anden Side. Den Førstnynte forsvarede Udnævnelsens Gyldighed i en meget dygtig, vel ordnet Tale, Hr. Mouzinho da Silveira bemærkede blandt andet: det vilde være af liden Betydenhed, om Kammeret i Dag anerkjendte denne Udnævnelse eller ikke; da han var fuldkommen overtydet om, at det ikke kunde vare længe med den nuværende Administration. Han vidste, og frygtede ikke for at nogen vilde modsige ham, at den ædle Hertug og Grev v. Villareal ikke kunde blive enig med deres øvrige Colleger over nogen Reform Forholdsregel; meget meer var just det Modsatte Tilfældet, og de anvendte Alt, hvad de formaaede, for at standse Reformernes Fremgang; hvorledes kunde de da endnu længe holde sammen? –Hr. Rebello bekjendte at have et aldeles venskabeligt Sindelag for Hertugen, men her betragtede han sig kun som Tilforordnet, og som saadan maatte han, imod den udvalgte Commissions Andrag, der lød meget gunstigt for Hertugens Udnævnelse, sætte som Grund det constitutionelle Chartes 101ste Artikkel, som udtrykkelig siger, at dernæst skal enhver Minister bestemmes det Departement, der skal tilvises ham; hvorved – efter hans Anskuelse - Cortes=Bestemmelserne fra 1821 over dette Punkt, bleve i Kraft osv. Han greb Lejligheden for at sige, at da Hertugen havde talt med ham og en anden Tilforordnet (man mener Saldanha) om at indtræde i Administrationen, saa nævnedes der intet om, at der for sex Departementer skulde være syv Ministre osv. (En Oplysning, som ikke er skikket til at sætte Hertugen i et godt Forhold til hans Colleger.) Til sædvanlig Tid androg Hr. Leonel Tavares paa Opsættelse, hvilken Hr. R. da Fonseca Magalhaes modsatte sig; men med en Fleerhed af fire Stemmer gik den igjennem. J Gaar Morges begyndte strax Debatterne herover paa nyde fornemste Talere vare de Herrer F. A. v. Compos, Jervis v. Attogia og Lionel Travares mod Udnævnelsen; derpaa Hr. Freire, Hertugen af Palmella og R. da Fonseca Magalhaes. Man kan intet Begreb gjøre sig om det Had, som Oppositionen viste mod Hertugen; men det blev som sædvanligt - snart beseiret. Kl. 3 1/2 androg den paa Opsættelse, hvilken forkastedes ved mange Hænders Opløftelse, og Debatterne fortsattes nu til Kl. 5. Da det kom til Afstemning, spurgte Hr. Pasos, hvorledes de Herrer Silva Carvalho- og Freire kunde vove at stemme, da de dog fuldkommen maatte indsee, at de efter Chartet ikke turde gjøre dette Hr. Freire, han stemmer og vil fremdeles stemme som den Portugisiske Nations Tilforordnede, da han, dengang han bleve valgt dertil, allerede havde været Minister, og det samme var Tilfældet med hans Ven Hr. Silva Carvalho. Commissions-Beretningen til Gunst for Hertugen blev antaget med 58 mod 42 Stemmer; hvorved dog maa bemærkes, at Nogle af det ministerielle Parti var i Mindretallet, og at fire af Oppositionen stemmede for Hertugen. – Da Udfaldet blev bekjendt, raabte nogle Stemmer fra Tilhørerpladsen: "Ned med Forræderne, Lad os tilintetgjøre de ministerielle Tilforordnede!" Men dette havde ingen Følger, og Publicum er i det Hele taget meget vel tilfreds. talien.